เช็คไม่ฮิตฉุดยอดวูบ9.2หมื่นล.
ยอดใช้เช็คทั่วประเทศเดือน ต.ค. ลดฮวบ สไตล์ชาระเงินคนไทยเปลี่ยน ยอดเช็คเด้งลดตาม
16 พ.ย. 2559

ยอดใช้เช็คทั่วประเทศเดือน ต.ค. ลดฮวบ สไตล์ชำระเงินคนไทยเปลี่ยน ยอดเช็คเด้งลดตาม
ธนาคารแห่งประเทศไทย (ธปท.) รายงานว่า เดือน ต.ค. ทั่วประเทศมีปริมาณเช็คเรียกเก็บทั้งสิ้น 5.5 ล้านใบ ลดลงจากระยะเดียวกันปีก่อน 4 หมื่นใบ หรือ 0.72% มีมูลค่ารวม 2.9 ล้านล้านบาท ลดลง 9.2 หมื่นล้านบาท หรือ 3.11% ในจำนวนนี้มีเช็คคืนไม่มีเงิน (เช็คเด้ง) 6.21 หมื่นใบ (คิดเป็นสัดส่วน 1.1% ของเช็คเรียกเก็บรวม) มีมูลค่ารวม 8,680 ล้านบาท (คิดเป็นสัดส่วน 0.3% ของเช็คเรียกเก็บรวม) ลดลงทั้งปริมาณและมูลค่า 562 ใบ หรือ 0.91% และ 160 ล้านบาท หรือ 1.81% ตามลำดับ
นอกจากนี้ หากเทียบกับเดือนก่อนหน้าจะพบว่า ปริมาณเช็คเรียกเก็บทั่วประเทศลดลง 3.4 แสนใบ หรือ 5.84% และมูลค่าลดลง 4 แสนล้านบาท หรือ 12.22% ขณะที่ปริมาณเช็คเด้งลดลง 234 ใบ หรือ 0.38% และมูลค่าเช็คเด้งลดลง 1,680 ล้านบาท หรือ 16.22%
รายงานข่าวจากฝ่ายระบบชาระเงิน ธปท. ระบุว่า การปรับลดลงของปริมาณและมูลค่าเช็คเรียกเก็บรวมที่ลดลงเทียบกับช่วงเดียวกันปีก่อน และเดือนก่อนหน้านั้นเป็นแนวโน้มการเปลี่ยนแปลงที่เริ่มชัดเจนขึ้น ตามพฤติกรรมความนิยมของประชาชนและผู้ประกอบธุรกิจที่หันไปหาทางเลือกการชาระเงินช่องทางอื่นที่สะดวกและค่าบริการถูกกว่าเช็ค แต่ในส่วนเช็คเด้งที่ ลดลงนั้นยังไม่ชัดเจนว่าเป็นแนวโน้มที่ดีขึ้นตามภาวะเศรษฐกิจและสภาพคล่องของ ผู้ค้ารายย่อยหรือไม่ เนื่องจากยังไม่ใช่ การลดลงระยะเวลานานต่อเนื่องหลาย เดือน โดยที่ผ่านมาเช็คเด้งจะขึ้นๆ ลงๆ อยู่ตลอด